**Német Nemzetiségi Önkormányzat Mór Képviselő-testületének**

**21/2020. (II.18.) határozata**

**a 2020. évi költségvetés tárgyában**

Német Nemzetiségi Önkormányzat Mór Képviselő-testülete (továbbiakban: Nemzetiségi Önkormányzat) az államháztartásról szóló 2011. évi. CXCV. törvény 26. § (1) bekezdésében és a Nemzetiségek jogairól szóló 2011. évi CLXXIX. törvény 114. § (1) bekezdésében kapott felhatalmazás alapján a 2020. évi költségvetéséről az alábbi határozatot hozza.

1. A határozat hatálya

1. § A határozat hatálya a Nemzetiségi Önkormányzat képviselő-testületére terjed ki.

2. A költségvetés bevételei és kiadásai

2. § (1) A Nemzetiségi Önkormányzat képviselő-testülete a 2020. évi költségvetését

|  |  |
| --- | --- |
| 1.140 eFt | Költségvetési bevétellel |
| 3.370 eFt | Költségvetési kiadással |
| - 2.230 eFt | Költségvetési egyenleggel |

állapítja meg.

(2) A költségvetési egyenlegből

a) működési célú - 1.880 eFt

b) felhalmozási célú -350 eFt

(3) Az 2.230 eFt költségvetési hiány belső finanszírozására szolgáló előző évek költségvetési maradványa 2.230 eFt.

(4) A költségvetési maradványból:

a) működési célú költségvetési maradvány 2.230 eFt

b) felhalmozási célú költségvetési maradvány 0 eFt

(5) A Nemzetiségi Önkormányzat az (1) bekezdésben megállapított költségvetési bevételeket és költségvetési kiadásokat előirányzat-csoportok, azon belül kiemelt előirányzatok, kötelező feladatok, önként vállalt feladatok, állami (államigazgatási) feladatok szerinti bontásban, továbbá a finanszírozási célú műveletek bevételeit és kiadásait az 1. melléklete alapján határozza meg a képviselő-testület.

(6) A képviselő-testület a Nemzetiségi Önkormányzat által közfoglalkoztatási jogviszonyban foglalkoztatottak létszám előirányzatát és az önkormányzat 2020. évben engedélyezett létszámát összesen a 2. melléklet szerint állapítja meg.

(7) A Nemzetiségi Önkormányzat adósságot keletkeztető ügyletekből és kezességvállalásokból fennálló kötelezettségeit a 3. melléklet részletezi.

(8) A Nemzetiségi Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a 4. melléklet tartalmazza.

(9) A képviselő-testület a Nemzetiségi Önkormányzat általános tartalékát és céltartalékát az 5. melléklet szerint állapítja meg.

(10) A Nemzetiségi Önkormányzat 2020. évi felhalmozási költségvetését és annak finanszírozását kiemelt előirányzatok, azon belül kormányzati funkciók szerinti feladat bontásban, elkülönítetten az európai uniós forrásból finanszírozott támogatással megvalósuló programok, projektek kiadásait, valamint az önkormányzat ilyen projekthez történő hozzájárulását a 6. melléklet részletezi.

3. A költségvetés végrehajtásának szabályai

3. § A Nemzetiségi Önkormányzat költségvetésének végrehajtásáért az elnök, a könyvvezetéssel kapcsolatos feladatok ellátásáért az együttműködési megállapodásban rögzítettek szerint a jegyző felelős.

4. Az előirányzatok módosítása

4. § (1) A Nemzetiségi Önkormányzat bevételeinek és kiadásainak módosításáról, a kiadási előirányzatok közötti átcsoportosításról a képviselő-testület dönthet.

(2) Amennyiben a Nemzetiségi Önkormányzat év közben a költségvetési határozat készítésekor nem ismert többletbevételhez jut, vagy bevételei a tervezettől elmaradnak, arról az elnök a képviselő-testületet tájékoztatja.

(3) A képviselő-testület – az első negyedév kivételével – negyedévenként, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési határozatát. Ha év közben az Országgyűlés a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési határozat módosítását.

5. Záró és vegyes rendelkezések

5. § A költségvetési határozat 2020. február 19-én lép hatályba azzal, hogy rendelkezéseit 2020. január 1-től kell alkalmazni.

Mór, 2020. február 18.

Erdei Ferenc

elnök